Il
diretôr pe politiche linguistiche de Comunitât Valenziane, Rubén
Trenzano, si è cjatât ai 12 di Fevrâr cui rapresentants des
associazions che a operin intal Carxe / Carche, une piçule aree de Murcia là
che si fevele par catalan inte sô variante valenziane. E je stade la
ocasion par comunicâ che, pe prime volte, il guvier valenzian al
slargjarà i jutoris previodûts par comuns e provinciis par promovi
la lenghe proprie ancje aes aministrazions locâls di cheste aree de
Murcia e al à manifestât la disponibilitât a inviâ une
colaborazion istituzionâl tra lis dôs Comunitâts autonomis par
prudelâ il catalan. In particolâr si volarès inviâ l’insegnament
de lenghe tes scuelis primariis dal Carxe, une misure che par altri
e ven domandade ancje dal Consei de Europe inte suaze de metude in
vore de Cjarte europeane des lenghis regjonâls o minoritariis. A
chest proposit, al à ricuardât Trenzano, a vê di impegnâsi pe
promozion dal catalan ta chest teritori no son dome lis dôs
Comunitâts, ma ancje il stât centrâl che fin cumò invezit nol à
mot un dêt.
Font:
El Periodic,
12/02/16
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn vec_Latn unk